*NAM kan også referere til Namibia.*
Medlemsstater i NAM i 2005, lyseblått markerer observatørstatus.
**Organisasjonen av alliansefrie nasjoner** (engelsk *Non-Aligned Movement*, NAM) er en internasjonal organisasjon av over 100 stater som anser seg nøytrale overfor de store maktblokkene. Uttrykket «alliansefrie nasjoner» ble først brukt av Nehru i en tale i Colombo i 1954, og et første uformelt møte ble holdt i Bandung i Indonesia i 1955. Organisasjonen ble imidlertid ikke offisielt stiftet før i september 1961.

Organisasjonens formål som nedfelt i Havanna-deklararasjonen av 1979 er å sikre «alliansefrie lands nasjonale uavhengighet, suverenitet, territorielle integritet og sikkerhet i deres kamp mot imperialisme, kolonialisme, nykolonialisme, apartheid, rasisme, zionisme og alle former for utenlandsk aggresjon, okkupasjon, dominans, innblanding eller hegemoni, og mot stormakts- og blokkpolitikk». NAM fokuserer bl.a. på kampen for nasjonal uavhengighet, utryddelse av fattigdom, og økonomisk utvikling. Medlemslandene i organisasjonen representerer 55 % av jordens befolkning og nærmere to tredjedeler av FNs medlemmer.

Viktige medlemmer har inkludert India, Egypt, Sør-Afrika, Malaysia, Jugoslavia, og for en tid Folkerepublikken Kina. Brasil har aldri vært medlem, men deler mange av organisasjonens mål og sender observatører til dens møter.

NAM var opprinnelig ment å være en like tett allianse som NATO og Warszawapakten, men samarbeidet har vært begrenset, og mange medlemmer har valgt side til fordel for en av stormaktene; Cuba ble f.eks. tett knyttet til Sovjetunionen. Da Sovjetunionen invaderte Afghanistan i 1979 var medlemmene i NAM splittet i synet på invasjonen.

Organisasjonen av alliansefrie nasjoner har hatt problemer med å finne en relevant rolle etter den kalde krigens avslutning. Jugoslavias etterfølgerstater har vist liten interesse for NAM, og i 2004 forlot Malta og Kypros organisasjonen da de ble EU-medlemmer.

Medlemsland
-----------

|  |  |  |  |  |
| --- | --- | --- | --- | --- |
| 1. Afghanistans flagg Afghanistan
2. Algeries flagg Algerie
3. Angolas flagg Angola
4. Antigua og Barbudas flagg Antigua og Barbuda
5. Bahamas’ flagg Bahamas
6. Bahrains flagg Bahrain
7. Bangladeshs flagg Bangladesh
8. Barbados’ flagg Barbados
9. Belizes flagg Belize
10. Benins flagg Benin
11. Bhutans flagg Bhutan
12. Bolivias flagg Bolivia
13. Botswanas flagg Botswana
14. Bruneis flagg Brunei
15. Burkina Fasos flagg Burkina Faso
16. Burundis flagg Burundi
17. Kambodsjas flagg Kambodsja
18. Kameruns flagg Kamerun
19. Kapp Verdes flagg Kapp Verde
20. Den sentralafrikanske republikks flagg Den sentralafrikanske republikk
21. Tsjads flagg Tsjad
22. Chiles flagg Chile
23. Colombias flagg Colombia
24. Komorenes flagg Komorene
25. Republikken Kongos flagg Republikken Kongo
26. Elfenbenskystens flagg Elfenbenskysten
27. Cubas flagg Cuba
28. Den demokratiske republikken Kongos flagg Den demokratiske republikken Kongo
29. Den dominikanske republikks flagg Den dominikanske republikk
30. Djiboutis flagg Djibouti
31. Dominicas flagg Dominica
32. Ecuadors flagg Ecuador
33. Egypts flagg Egypt
34. Ekvatorial-Guineas flagg Ekvatorial-Guinea
35. Eritreas flagg Eritrea
36. Etiopias flagg Etiopia
37. Gabons flagg Gabon
38. Gambias flagg Gambia
39. Grenadas flagg Grenada
40. Ghanas flagg Ghana
 |   | 1. Guatemalas flagg Guatemala
2. Guineas flagg Guinea
3. Guinea-Bissaus flagg Guinea-Bissau
4. Guyanas flagg Guyana
5. Honduras’ flagg Honduras
6. Belarus’ flagg Belarus
7. Indias flagg India
8. Indonesias flagg Indonesia
9. Irans flagg Iran
10. Iraks flagg Irak
11. Jamaicas flagg Jamaica
12. Jemens flagg Jemen
13. Jordans flagg Jordan
14. Kenyas flagg Kenya
15. Kuwaits flagg Kuwait
16. Laos’ flagg Laos
17. Libanons flagg Libanon
18. Lesothos flagg Lesotho
19. Liberias flagg Liberia
20. Libyas flagg Libya
21. Madagaskars flagg Madagaskar
22. Malawis flagg Malawi
23. Malaysias flagg Malaysia
24. Maldivenes flagg Maldivene
25. Malis flagg Mali
26. Mauritanias flagg Mauritania
27. Mauritius’ flagg Mauritius
28. Mongolias flagg Mongolia
29. Marokkos flagg Marokko
30. Mosambiks flagg Mosambik
31. Myanmars flagg Myanmar
32. Namibias flagg Namibia
33. Nepals flagg Nepal
34. Nicaraguas flagg Nicaragua
35. Nigers flagg Niger
36. Nigerias flagg Nigeria
37. Nord-Koreas flagg Nord-Korea
38. Omans flagg Oman
39. Pakistans flagg Pakistan
 |   | 1. Palestinas flagg Palestina
2. Panamas flagg Panama
3. Papua Ny-Guineas flagg Papua Ny-Guinea
4. Perus flagg Peru
5. Filippinenes flagg Filippinene
6. Qatars flagg Qatar
7. Rwandas flagg Rwanda
8. Saint Lucias flagg Saint Lucia
9. Saint Vincent og Grenadinenes flagg Saint Vincent og Grenadinene
10. São Tomé og Príncipes flagg São Tomé og Príncipe
11. Saudi-Arabias flagg Saudi-Arabia
12. Senegals flagg Senegal
13. Seychellenes flagg Seychellene
14. Sierra Leones flagg Sierra Leone
15. Singapores flagg Singapore
16. Somalias flagg Somalia
17. Sør-Afrikas flagg Sør-Afrika
18. Sri Lankas flagg Sri Lanka
19. Sudans flagg Sudan
20. Surinams flagg Surinam
21. Eswatinis flagg Eswatini
22. Syrias flagg Syria
23. Tanzanias flagg Tanzania
24. Thailands flagg Thailand
25. Øst-Timors flagg Øst-Timor
26. Togos flagg Togo
27. Trinidad og Tobagos flagg Trinidad og Tobago
28. Tunisias flagg Tunisia
29. Turkmenistans flagg Turkmenistan
30. Ugandas flagg Uganda
31. De forente arabiske emiraters flagg De forente arabiske emirater
32. Usbekistans flagg Usbekistan
33. Vanuatus flagg Vanuatu
34. Venezuelas flagg Venezuela
35. Vietnams flagg Vietnam
36. Zambias flagg Zambia
37. Zimbabwes flagg Zimbabwe
 |

Eksterne lenker
---------------

* Non-Aligned Movement Online
* Virtual newspaper "TerraViva" on the 14th summit of the Non-Aligned Movement IPS Inter Press Service reports from the summit in Havana (11 – 16 September, 2006)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** BIBSYS **·** VIAF **·** GND **·** GND **·** LCCN **·** ISNI **·** LIBRIS **·** NLA **·** NKC
 |